stanford-oval/wikipedia huggingface dataset:
สิทธิของกลุ่มบุคคลที่มีความหลากหลายทางเพศในประเทศไทย
ตารางสรุป

| --- | --- |
กิจกรรมทางเพศของบุคคลเพศเดียวชอบด้วยกฎหมาย:  (ตั้งแต่ พ.ศ. 2500)
อายุที่รับรู้ยินยอมเท่ากัน:  (ตั้งแต่ พ.ศ. 2540)
กฎหมายป้องกันการเลือกปฏิบัติในสถานทำงาน:  (ตั้งแต่ พ.ศ. 2558)
กฎหมายป้องกันการเลือกปฏิบัติในการบริโภคสินค้าและบริการ:  (ตั้งแต่ พ.ศ. 2558)
กฎหมายป้องกันการเลือกปฏิบัติในด้านอื่น ๆ (รวมถึงการเลือกปฏิบัติโดยอ้อม, การสื่อสารความเกลียดชัง):  (ไม่เคยระบุ)
กฎหมายป้องกันการเลือกปฏิบัติในการศึกษา:  (ไม่เคยระบุ)
การสมรสเพศเดียวกัน:  (ตั้งแต่ พ.ศ. 2568)
การยอมรับสถานะคู่ชีวิตเพศเดียวกัน:  (ตั้งแต่ พ.ศ. 2568)
การรับบุตรบุญธรรมของคู่ชีวิตเพศเดียวกัน:  (ตั้งแต่ พ.ศ. 2568)
การรับบุตรบุญธรรมร่วมของคู่ชีวิตเพศเดียวกัน:  (ตั้งแต่ พ.ศ. 2568)
เกย์และเลสเบียนสามารถรับราชการทหารได้โดยเปิดเผย:  (ตั้งแต่ พ.ศ. 2548)
สิทธิในการเปลี่ยนเพศในทางกฎหมาย:  (รอดำเนินการ)
สิทธิในการผ่าตัดแปลงเพศ:  (ไม่เคยระบุ)
ตัวเลือกเพศที่สาม:  (รอดำเนินการ)
การรับเลี้ยงบุตรบุญธรรมโดยคนโสดโดยไม่คำนึงถึงรสนิยมทางเพศ:   (ยกเว้นผู้หญิงโสดสำหรับเด็กที่มี 'ความต้องการพิเศษ')
การบำบัดพฤติกรรมรักร่วมเพศในผู้เยาว์: 
ผู้เยาว์ที่มีเพศกำกวมได้รับการคุ้มครองจากขั้นตอนการผ่าตัดที่รุกราน: 
การรักร่วมเพศสามารถเปิดเผยได้:  (ตั้งแต่ พ.ศ. 2545)
การเข้าถึงการปฏิสนธิภายนอกร่างกาย (IVF) สำหรับเลสเบียน:  (เป็นส่วนหนึ่งของคู่สามีภรรยา ตั้งแต่ พ.ศ. 2568)
การอุ้มบุญเชิงพาณิชย์สำหรับคู่รักชาย: 
ชายที่มีเพศสัมพันธ์กับชาย (MSM) สามารถบริจาคเลือด:
ดูเพิ่ม

กลุ่มบุคคลที่มีความหลากหลายทางเพศในประเทศไทย
เสาร์ซาวเอ็ด
ป้ายผ้ารณรงค์ "สมรสเท่าเทียม" ในงานไพรด์กรุงเทพฯ 2022
คู่รักในชุดแต่งงานร่วมเดินรณรงค์การรับรองสถานะการแต่งงานของคนเพศเดียวกันในงานไพรด์ที่กรุงเทพเมื่อปี 2565
ป้ายรณรงค์ใจความว่า "LGBTQ+ ไม่ใช่ตัวตลก" ในงานไพรด์ที่กรุงเทพฯ ปี 2565
โต้สู้ไต้อ๋อง

ตัวละครสมมติในนวนิยายสามก๊ก
โต้สู้ไต้อ๋อง มีชื่อในภาษาจีนกลางว่า ตั่วซือต้าหวาง (จีน: 朵思大王; พินอิน: Duǒsī Dàwáng) เป็นตัวละครในนวนิยายอิงประวัติศาสตร์จีนเรื่องสามก๊กในศตวรรษที่ 14 เป็นชาวเผ่าลำมัน พันธมิตรของเบ้งเฮ็ก เป็นนายถ้ำของถ้ำอิมตองสัน
โต้สู้ไต้อ๋องเป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์อย่างเป็นทางการ
ในนิยายสามก๊ก

โต้สู้ไต้อ๋องปรากฏเป็นตัวละครในนวนิยายสามก๊กตอนที่ 89 และตอนที่ 90 โต้สู้ไต้อ๋องเป็นนายถ้ำของชนเผ่าลำมัน (南蠻 หนานหมาน) ที่ถ้ำอิมตองสัน (禿龍洞 ทูหลงต้ง)
หลังเบ้งเฮ็กถูกจูกัดเหลียงจับตัวเป็นครั้งที่ 4 และถูกปล่อยตัวมา เบ้งฮิวน้องชายของเบ้งเฮ้กจึงแนะนำไปให้ขอความช่วยเหลือจากโต้สู้ไต้อ๋องที่ถ้ำอิมตองสันซึ่งสนิทกันกับเบ้งฮิว โต้สู้ไต้อ๋องใช้ลักษณะภูมิประเทศบริเวณถ้ำอิมตองสันที่ทุรกันดารและเต็มไปด้วยสัตว์ร้ายให้เป็นประโยชน์ในการหยุดยั้งกองทัพจ๊กก๊ก รวมถึงใช้บ่อน้ำพิษสี่แห่งในการจัดการกับทหารจ๊กก๊ก แต่จูกัดเหลียงก็สามารถนำทัพจ๊กก๊กผ่านบริเวณนั้นมาได้ด้วยความช่วยเหลือของเบ้งเจียดพี่ชายของเบ้งเฮ็ก ต่อมาเอียวหองนายถ้ำงินติสัน (銀冶洞 อิ๋นเหย่ต้ง) ที่ยอมสวามิภักดิ์ต่อจ๊กก๊กได้แสร้งนำกำลังมาเข้าร่วมกับเบ้งเฮ็กและโต้สู้ไต้อ๋องที่ถ้ำอิมตองสัน และได้จัดงานเลี้ยงฉลอง เอียวหองก็มอมเหล้าเบ้งเฮ้กและโต้สู้ไต้อ๋องจนเมาแล้วจับทั้งคู่รวมถึงโต้สู้ไต้อ๋องส่งไปมอบให้กับจูกัดเหลียง จูกัดเหลียงให้ปล่อยตัวทั้งหมดกลับไป
โต้สู้ไต้อ๋องยังคงร่วมกับเบ้งเฮ็กในการรบต้านทัพจ๊กก๊กต่อไป โดยได้รับมอบหมายจากเบ้งเฮ็กให้ไปรักษาเมืองสำกั๋ง (三江 ซานเจียง) ป้องกันการบุกโจมตีของทัพจ๊กก๊ก และใช้ลูกเกาทัณฑ์พิษเอาชนะกองกำลังของจ๊กก๊กที่ยกเข้าตีเมืองสำกั๋ง จูกัดเหลียงจึงใช้แผนเพิ่มขวัญกำลังใจของทหารจ๊กก๊กและให้นำก้อนดินไปวางถมให้สูงถึงกำแพงเมืองและเข้ายึดเมืองสำกั๋งได้สำเร็จ โต้สู้ไต้อ๋องเสียชีวิตในระหว่างความชุลมุน
ดูเพิ่ม

รายชื่อบุคคลในยุคสามก๊ก
รายชื่อตัวละครสมมติในยุคสามก๊ก
คณะรัฐศาสตร์ มหาวิทยาลัยรามคำแหง

| --- | --- |
Faculty of Political Science, Ramkhamhaeng University

คติพจน์: ให้การศึกษาทางรัฐศาสตร์อย่างเสมอภาค เป็นธรรม ทั่วถึง และมุ่งสู่สากล
สถาปนา: พ.ศ.2516
สังกัดการศึกษา: มหาวิทยาลัยรามคำแหง
คณบดี: รศ.ดร.ศุภชัย ศุภผล
ที่อยู่: คณะรัฐศาสตร์ มหาวิทยาลัยรามคำแหง ถนนรามคำแหง แขวงหัวหมาก เขตบางกะปิ กรุงเทพมหานคร
วารสาร: วารสารรามคำแหง ฉบับรัฐศาสตร์  วารสารรัฐศาสตร์พิจารณ์
เพลง: มาร์ชรัฐศาสตร์รามคำแหง
สี:   สีแดงเข้ม
มาสคอต: สิงห์ทอง
เว็บไซต์: http://www.pol.ru.ac.th
คณะรัฐศาสตร์ มหาวิทยาลัยรามคำแหง (อังกฤษ: Faculty of Political Science, Ramkhamhaeng University) ก่อตั้งเมื่อ พ.ศ. 2516 โดยในระยะแรกได้เปิดสอนเป็นสาขารัฐศาสตร์ สังกัดคณะนิติศาสตร์ มาตั้งแต่ พ.ศ. 2515 ปัจจุบันจัดการเรียนการสอนการวิจัยในด้านการปกครอง ความสัมพันธ์ระหว่างประเทศ และบริหารรัฐกิจ ทั้งแบบตลาดวิชาในระดับปริญญาตรี และแบบบัณฑิตศึกษา ในระดับปริญญาโทและปริญญาเอก ผลิตบัณฑิตที่มีชื่อเสียงมากมาย ทั้งในแวดวงการเมืองการปกครองไทย และในหน่วยงานภาครัฐ
ประวัติ

เมื่อ มหาวิทยาลัยรามคำแหง ดำเนินการในปี พ.ศ. 2514 คณะรัฐศาสตร์ มีฐานะเป็นภาควิชาหนึ่งในคณะนิติศาสตร์ และจัดตั้งเป็นคณะรัฐศาสตร์ในปี พ.ศ. 2516 โดยมีศาสตราจารย์พิเศษ ดร.จิรโชค วีระสย (บรรพต วีระสัย) มาเป็นผู้ก่อตั้ง และดำรงตำแหน่งคณบดีคณะรัฐศาสตร์ มหาวิทยาลัยรามคำแหง คนแรก หลังจากจบการศึกษาสูงสุดทางรัฐศาสตร์จาก มหาวิทยาลัยแคลิฟอร์เนีย เบิร์กลีย์ รัฐแคลิฟอร์เนีย สหรัฐอเมริกา โดยได้รับการเชิดชูเกียรติให้เข้าเป็นสมาชิกสมาคมไพ ซิกมา แอลฟา (PI SIGMA ALFA) อันเป็นสมาคมวิชาการด้านรัฐศาสตร์ของสหรัฐอเมริกา
จากนั้นคณะฯ ได้ย้ายที่ทำการแยกจากคณะนิติศาสตร์มาเป็นอาคารไม้สองชั้น ติดกับสนามกีฬาหัวหมาก ซึ่งเป็นที่ทำการของคณะมนุษยศาสตร์ ตั้งแต่วันที่ 30 กรกฎาคม 2517 และอยู่ในที่ทำการนี้ประมาณ 6 ปี ต่อมาอาคารดังกล่าวเป็นที่ทำการของงานสวัสดิการและรักษาความปลอดภัย กองอาคารสถานที่
ต่อมาในสมัยที่อาจารย์ สุขุม นวลสกุล เป็นคณบดี คณะรัฐศาสตร์ได้ย้ายที่ตั้งมาอยู่อาคาร 5 ชั้น ซึ่งเป็นที่ทำการถาวรจนถึงปัจจุบันเมื่อวันที่ 17 กันยายน 2522 โดยลักษณะตัวอาคารเป็นรูปตัวยูแบ่งเป็น 2 ส่วนคือ ส่วนหนึ่งเป็นห้องอาจารย์และสำนักงาน อีกส่วนหนึ่งเป็นสำนักงานบัณฑิตศึกษา ห้องเรียน ห้องสมุด ศูนย์เอกสารทางวิชาการ ศูนย์นวัตกรรมการจัดการภาครัฐและเอกชน ศูนย์ศึกษาเอเชีย ศูนย์ศึกษาเอเชียตะวันออก รวมถึงห้องประชุมทางวิชาการต่างๆ
ในปี พ.ศ. 2550-2552 ได้มีการก่อสร้างอาคารคณะรัฐศาสตร์หลังใหม่ 12 ชั้น 1 หลัง โดยใช้พื้นที่ของอาคาร NB 3 A,B และ NB 10 เดิม ได้ส่งมอบและตรวจรับเมื่อวันที่ 21 กันยายน 2552 โดยมีวัตถุประสงค์เพื่อใช้ประโยชน์สำหรับการเรียนการสอน ทั้งในระดับปริญญาตรี ปริญญาโท ปริญญาเอก และสำนักงานในการให้บริการ และการบริหารงานของคณะรัฐศาสตร์
นับตั้งแต่อดีตจนถึงปัจจุบัน คณะฯ มุ่งหมายที่จะสร้างความเสมอภาคทางการศึกษาด้านรัฐศาสตร์ ส่งเสริมพัฒนาการสู่ความเป็นเลิศด้านการเรียนการสอนและบริการวิชาการ เป็นแหล่งเรียนรู้ให้แก่ประชาชนทั้งในด้าน การเมืองการปกครอง ความสัมพันธ์ระหว่างประเทศ และบริหารรัฐกิจ
หลักสูตรการศึกษา

คณะรัฐศาสตร์จัดการเรียนการสอน ระดับปริญญาตรี จำนวน 3 สาขาวิชา ระดับปริญญาโท จำนวน 3 สาขาวิชา และระดับปริญญาเอก จำนวน 2 สาขาวิชา รวมทั้งหมด 8 สาขาวิชาใน 3 หลักสูตร ดังนี้
| หลักสูตรที่เปิดสอนในคณะรัฐศาสตร์ มหาวิทยาลัยรามคำแหง> ภาควิชา | หลักสูตรที่เปิดสอนในคณะรัฐศาสตร์ มหาวิทยาลัยรามคำแหง> ระดับปริญญาบัณฑิต | หลักสูตรที่เปิดสอนในคณะรัฐศาสตร์ มหาวิทยาลัยรามคำแหง> ระดับปริญญามหาบัณฑิต | หลักสูตรที่เปิดสอนในคณะรัฐศาสตร์ มหาวิทยาลัยรามคำแหง> ระดับปริญญาดุษฎีบัณฑิต |
| --- | --- | --- | --- |
| ภาควิชาการปกครอง ภาควิชาความสัมพันธ์ระหว่างประเทศ ภาควิชาบริหารรัฐกิจ | หลักสูตรรัฐศาสตรบัณฑิต (ร.บ.) (ภาคปกติ) สาขาวิชาการปกครอง  สาขาวิชาความสัมพันธ์ระหว่างประเทศ  สาขาวิชาบริหารรัฐกิจ หลักสูตรรัฐศาสตรบัณฑิต (ร.บ.) (ภาคพิเศษ) สาขาวิชาการปกครอง  สาขาวิชาความสัมพันธ์ระหว่างประเทศ  สาขาวิชาบริหารรัฐกิจ | หลักสูตรรัฐศาสตรมหาบัณฑิต (ร.ม.) (ภาคปกติ) สาขาวิชารัฐศาสตร์  สาขาวิชาการจัดการงานสาธารณะ  สาขาวิชาสหวิทยาการเพื่อการพัฒนาท้องถิ่น หลักสูตรรัฐศาสตรมหาบัณฑิต (ร.ม.) (โครงการพิเศษ) โครงการสำหรับนักบริหาร  โครงการผู้นำภาครัฐและภาคเอกชน  โครงการการจัดการงานสาธารณะ  โครงการสหวิทยาการเพื่อการพัฒนาท้องถิ่น | หลักสูตรปรัชญาดุษฎีบัณฑิต (ปร.ด.) สาขาวิชาการเมือง  สาขาวิชารัฐประศาสนศาสตร์ |
ทำเนียบคณบดี

รายนามคณบดีคณะรัฐศาสตร์ มหาวิทยาลัยรามคำแหงตั้งแต่ก่อตั้งจนถึงปัจจุบันมีดังนี้
| ทำเนียบคณบดีคณะรัฐศาสตร์ มหาวิทยาลัยรามคำแหง> รายนามคณบดี | ทำเนียบคณบดีคณะรัฐศาสตร์ มหาวิทยาลัยรามคำแหง> วาระการดำรงตำแหน่ง |
| --- | --- |
1. ศ.(พิเศษ) ดร.จิรโชค วีระสย: 25 มกราคม พ.ศ. 2518 - 14 มิถุนายน พ.ศ. 2520
2. รศ.สุขุม นวลสกุล: 27 มิถุนายน พ.ศ. 2520 - 30 กันยายน พ.ศ. 2523
3. รศ.ศิโรตม์ ภาคสุวรรณ: 20  พฤศจิกายน พ.ศ. 2523 - 1 มีนาคม พ.ศ. 2526
4. รศ.ดร.สุรพล ราชภัณฑารักษ์: 11 มีนาคม พ.ศ. 2526 - 27 กุมภาพันธ์ พ.ศ. 2528
5. รศ.อัษฎางค์ ปาณิกบุตร: 6 พฤษภาคม พ.ศ. 2528 - 7 มิถุนายน พ.ศ. 2530
6. รศ.วิทยา นภาศิริกุลกิจ: 8 มิถุนายน พ.ศ. 2530 - 16 พฤษภาคม พ.ศ. 2531
7. รศ.เชษฐ เทพเฉลิม: 3 สิงหาคม พ.ศ. 2531 - 30 พฤศจิกายน พ.ศ. 2533
8. รศ.สนธิ์ บางยี่ขัน: 1 ธันวาคม พ.ศ. 2533 - 30 กันยายน พ.ศ. 2536
9. รศ.เสถียร หอมขจร: 16 ธันวาคม พ.ศ. 2536 - 15 ธันวาคม พ.ศ. 2538
10. รศ.ดร.นิยม รัฐอมฤต: 23 กุมภาพันธ์ พ.ศ. 2539 - 22 กุมภาพันธ์ พ.ศ. 2541
11. รศ.พรชัย เทพปัญญา: 8 มิถุนายน พ.ศ. 2541 - 1 ตุลาคม พ.ศ. 2543
12. รศ.พรชัย เทพปัญญา (วาระที่ 2): 17 ตุลาคม พ.ศ. 2543 - 16 ตุลาคม พ.ศ.2547
13. ผศ.วุฒิศักดิ์ ลาภเจริญทรัพย์: 16 มกราคม พ.ศ. 2548 - 15 มกราคม พ.ศ. 2552
14. ผศ.วุฒิศักดิ์ ลาภเจริญทรัพย์ (วาระที่ 2): 24 สิงหาคม พ.ศ. 2552 - 5 ตุลาคม พ.ศ. 2554
15. ผศ.วุฒิศักดิ์ ลาภเจริญทรัพย์ (รักษาการแทนฯ): 1 พฤศจิกายน พ.ศ. 2554 - 30 เมษายน พ.ศ. 2555
16. อ.ดร.มนตรี กวีนัฏธยานนท์ (รักษาการแทนฯ): 3 พฤษภาคม พ.ศ. 2555 - 2 พฤศจิกายน พ.ศ. 2555
17. ผศ.วุฒิศักดิ์ ลาภเจริญทรัพย์ (รักษาการแทนฯ): 3 พฤศจิกายน พ.ศ.2555 - 1 พฤษภาคม พ.ศ. 2556
18. รศ.ดร.ทิพรัตน์ บุบผะศิริ (รักษาการแทนฯ): 2 พฤษภาคม พ.ศ. 2556 - 27 ตุลาคม พ.ศ. 2556
19. ผศ.วุฒิศักดิ์ ลาภเจริญทรัพย์ (รักษาการแทนฯ): 28 ตุลาคม พ.ศ. 2556 - 27 เมษายน พ.ศ. 2557
20. รศ.ดร.ทิพรัตน์ บุบผะศิริ (รักษาการแทนฯ): 28 เมษายน พ.ศ. 2557 - 31 สิงหาคม พ.ศ. 2557
21. ผศ.วุฒิศักดิ์ ลาภเจริญทรัพย์ (รักษาการแทนฯ): 1 กันยายน พ.ศ. 2557 - 17 กุมภาพันธ์ พ.ศ. 2558
22. รศ.อนงค์ทิพย์ เอกแสงศรี: 18 กุมภาพันธ์ พ.ศ. 2558 - 17 กุมภาพันธ์ พ.ศ. 2562
23. ผศ.วุฒิศักดิ์ ลาภเจริญทรัพย์ (รักษาการแทนฯ): 18 กุมภาพันธ์ พ.ศ. 2562 - 30 มิถุนายน พ.ศ. 2562
24. ผศ.สาธิน สุนทรพันธุ์: 1 กรกฎาคม พ.ศ. 2562 - 30 มิถุนายน พ.ศ.2566
25. ผศ.วุฒิศักดิ์ ลาภเจริญทรัพย์ (รักษาการแทนฯ): 1 กรกฎาคม พ.ศ.2566 - 28 ธันวาคม พ.ศ. 2566
26. รศ.ดร.ศุภชัย ศุภผล: 2 มกราคม พ.ศ. 2567 - ปัจจุบัน
ดูเพิ่ม

มหาวิทยาลัยรามคำแหง
รายชื่อคณะรัฐศาสตร์ในประเทศไทย
แหล่งข้อมูลอื่น

เว็บไซต์ทางการ
| ด ค กมหาวิทยาลัยรามคำแหง |
| --- | --- | --- |
| สัญลักษณ์ | พ่อขุนรามคำแหงมหาราช • สีน้ำเงิน-สีทอง |  |
| วิทยาเขต | หัวหมาก • บางนา • สุโขทัย |  |
| คณะ | นิติศาสตร์ • บริหารธุรกิจ • มนุษยศาสตร์ • ศึกษาศาสตร์ • วิทยาศาสตร์ • รัฐศาสตร์ • เศรษฐศาสตร์ • วิศวกรรมศาสตร์ • ศิลปกรรมศาสตร์ • พัฒนาทรัพยากรมนุษย์ • สื่อสารมวลชน • ทัศนมาตรศาสตร์ • บัณฑิตวิทยาลัย • สถาบันการศึกษานานาชาติ |  |
| วิทยาเขตสุโขทัย | สาธารณสุขศาสตร์ • ธุรกิจการบริการ |  |
| สาขาวิทยบริการฯ | เชียงราย • เชียงใหม่ • แพร่ • ลพบุรี • เพชรบูรณ์ • อุทัยธานี • ปราจีนบุรี • กาญจนบุรี • อุดรธานี • นครพนม • ขอนแก่น • หนองบัวลำภู • ชัยภูมิ • อำนาจเจริญ • นครราชสีมา • สุรินทร์ บุรีรัมย์ • ศรีสะเกษ • พังงา • นครศรีธรรมราช • ตรัง • สงขลา |  |
| โรงเรียนสาธิต | โรงเรียนสาธิตมหาวิทยาลัยรามคำแหง • โรงเรียนสาธิตมหาวิทยาลัยรามคำแหง (ฝ่ายประถม) • โรงเรียนสาธิตมหาวิทยาลัยรามคำแหง วิทยาเขตบางนา |  |
หมวดหมู่ •  โครงการ •  สถานีย่อย
การโกงวิดีโอเกม

เครื่องมือเกมจีนี่ สำหรับโกงเกมของเครื่องเซก้าเมกะไดรฟ์ เจเนซิส
การโกงเกม คือการสร้างข้อได้เปรียบหรือผลประโยชน์ให้กับตนเองในการเล่นวิดีโอเกม อันเกินขีดจำกัดของการเล่นเกมธรรมดา โดยมักมีจุดประสงค์ให้ผู้เล่นสามารถเล่นเกมได้ง่ายขึ้น ตัวอย่างของการโกงเกม เช่น การทำให้ผู้เล่นอยู่ในสถานะอมตะ (God Mode) หรือการเพิ่มทรัพยากรบางอย่างให้กับผู้เล่นโดยที่ไม่มีวันหมด นอกจากกรณีของการสร้างข้อได้เปรียบแล้ว การโกงเกมอาจเป็นการทำให้เกิดสิ่งที่แปลกประหลาดหรือน่าสนใจในการเล่น เช่นการทำให้ตัวละครของผู้เล่นหรือศัตรูแสดงท่าทางพิเศษ การทำให้ตัวละครของศัตรูดูบึกบึนขึ้น เป็นต้น ซึ่งกรณีนี้ไม่ใช่การทำให้เกมเล่นได้ง่ายขึ้นแต่อย่างไร ไม่เพียงเท่านั้น การโกงเกมยังรวมไปถึงสิ่งของพิเศษที่ทางผู้พัฒนาเกมจงใจใส่ให้เป็นสูตร เพื่อเป็นรางวัลแก่ผู้เล่นก็มี
การโกงเกมทำได้โดยการกดสูตรสำหรับโกงเกมที่ทางผู้พัฒนาเกมเปิดเผยออกมาลงในเกมโดยตรง หรือใช้ซอฟต์แวร์หรือฮาร์ดแวร์ที่ทำมาเพื่อการโกงเกมโดยเฉพาะ
ปัจจุบันการโกงเกมนั้นสามารถทำออกมาได้เกือบจะ ทุกแพตท์ฟอร์ม ไม่ว่าจะเป็นการทำ MOD โกงเกมมือถือ  หรือ การโกงเกมพีซี ก็สามารถทำออกมาได้เช่นกัน สำหรับมือถือ ไม่ว่าจะเป็น android หรือ ios ก็ถูกสามารถนำมาทำเป็น Mod โกงเกมได้
ประวัติ

การโกงเกมนั้นเริ่มมีมาควบคู่กับการพัฒนาวิดีโอเกม สูตรเกมสูตรแรกนั้นถูกรวมไว้เป็นส่วนหนึ่งเพื่อการทดสอบเกม ผู้ทดสอบเกมจะต้องทดสอบระบบกลไกอย่างเข้มงวด โดยที่สูตรเกมมีไว้เพื่อให้กระบวนการทดสอบนั้นง่ายขึ้น สูตรเกมยุคแรก ๆ เป็นสูตรเกมแมนิกไมเนอร์ (Manic Miner) หากผู้เล่นพิมพ์ "6031769" (ซึ่งเป็นหมายเลขโทรศัพท์ของแมธทิว สมิธ (Matthew Smith) ผู้พัฒนาเกม)  ผู้เล่นจะสามารถเข้าสู่โหมดโกงการเล่นได้
ในปัจจุบัน ยุคที่เกมแบบ Multiplayer หรือเกมที่เล่นหลายๆคนเป็นที่นิยมมากขึ้น วิธีการโกงเกมถูกเปลี่ยนไป โดยเปลี่ยนจากการโกงตัวเกม มาเป็นการโกงผู้เล่นคนอื่นๆแทน และ จากการใช้สูตรเกม มาเป็นการเขียนโปรแกรมโกงขึ้นมาแทนที่ รวมถึงการใช้ Bots ในการเล่นเกมแทนเพื่อให้ได้คะแนน และได้รับรางวัลมากกว่า ซึ่งวิธีการเขียนโปรแกรมโกงจะตรวจสอบได้ยาก โดยจะมีผลกระทบทั้งต่อตัวผู้เล่นคนอื่นๆ และ ค่ายผู้พัฒนาเกม
ตัวอย่างของโปรแกรมโกงเกมที่สามารถดาวน์โหลดได้ทั่วไปเช่น
Aimbot : มักใช้ในเกมแบบ Multiplayer Online ในแนว Battle Royale เมื่อผู้เล่นมีโปรแกรมโกงแล้วจะสามารถเล็งคู่ต่อสู้ หรือฝ่ายตรงข้ามได้แบบอัติโนมัต
Wallhack : ทำให้ผู้เล่นสามารถมองทะลุกำแพงเห็นฝ่ายตรงข้ามได้ และรู้ตำแหน่งศัตรู ทำให้มีโอกาสชนะสูงกว่า
Speed Hack : เมื่อถูกใช้ในเกม ตัวละครจะสามารถเคลื่อนที่ได้เร็วกว่าคู่แข่ง
ESP หรือ Extrasensory Perception : สามารถรู้ข้อมูลของศัตรูได้ เช่นระยะห่าง หรือ ไอเท็มที่มี
ผลกระทบทั่วไปจากการโกงเกม > ทรัพยากรไม่จำกัด

หลายเกมในสถานะปกติจะมีทรัพยากรบางชนิดที่จำกัดจำนวนให้กับผู้เล่น อาทิ จำนวนชีวิต อาวุธ หรือเงิน สูตรเกมบางสูตรจะช่วยให้เพิ่มจำนวนทรัพยากรที่มากที่สุดให้กับผู้เล่น ซึ่งการเล่นปกติอาจไม่สามารถเก็บรวบรวมได้มากเช่นนั้น เมื่อใช้ทรัพยากรนั้นไปแล้วจำนวนก็จะลดลง แต่ก็ยังใช้สูตรเดิมเพื่อเติมให้เต็มได้อีก ดังนั้นการเพิ่มทรัพยากรจึงมีผลเทียบเท่ากับการทำให้สามารถใช้ได้ไม่จำกัดจำนวน
ผลกระทบทั่วไปจากการโกงเกม > ผลกระทบที่ไม่ปกติ

การโกงเกมบางชนิดอาจไม่ได้ช่วยเพิ่มทรัพยากรหรือทำให้เกมง่ายขึ้น เพียงแต่ทำให้เกิดผลกระทบที่ไม่ปกติและทำให้เกิดความน่าสนใจ เช่นการเปลี่ยนลักษณะแสดงผลของตัวเดิน ฉากหลัง และองค์ประกอบอื่น ๆ บางครั้งก็สามารถปรับแต่งเกมให้ยากขึ้นกว่าปกติ เช่นการปรับเพิ่มทักษะพิเศษให้กับศัตรู การเปลี่ยนเส้นทางในฉากให้ผ่านยากขึ้น หรือการกำหนดให้พลังชีวิตมีค่าน้อย ๆ
บางเกมจะมีการทำโทษผู้เล่นถ้าหากใช้สูตรเกมของเกมหนึ่งไปใส่อีกเกมหนึ่ง ตัวอย่างเช่น ถ้าหากใช้สูตรจากเกมดูม (Doom) ไปใส่ในเกมดิเซนต์ (Descent) จะขึ้นข้อความเตือนในทางเหน็บแนมผู้เล่น และถ้าเอาสูตรเกมจากดิเซนต์ไปใส่ในเกมภาคต่อก็จะให้ผลเช่นเดียวกัน สำหรับเกมเฮเรติก (Heretic) ถ้าใส่สูตรเกมของดูมจะให้ผลเป็นสิ่งตรงข้ามจากที่ต้องการ เช่นการตายทันทีแทนที่จะได้เป็นอมตะ หรือการทำลายอาวุธทิ้งแทนที่จะได้อาวุธนั้นมา เป็นต้น
ผลกระทบทั่วไปจากการโกงเกม > การให้ได้มาซึ่งคะแนนสูง

บางเกมจะมีการเก็บคะแนนของผู้เล่นไว้ที่ป้ายบอกคะแนน ซึ่งผู้เล่นที่คะแนนสูงติดอันดับจะได้แสดงอยู่ในรายชื่อ และเพื่อให้ได้อยู่ในรายชื่อจึงมีการโกงเกมเกิดขึ้น คะแนนที่เกิดจากการโกงอาจสูงมากจนไม่สามารถเชื่อว่าจะทำให้เป็นจริงได้ เกมคอมพิวเตอร์หลายเกมจึงใช้วิธีป้องกันว่า จะไม่บันทึกคะแนนที่ได้มาจากการโกง หรือมีการทำโทษอื่น ๆ ซึ่งจะทำให้ผู้เล่นไม่สามารถบันทึกคะแนนได้อีกต่อไป
อัลท์เซอเนา

| อัลท์เซอเนา   |
| --- | --- |
เมือง
ศาลากลาง
   ตราอาร์ม
ที่ตั้งของอัลท์เซอเนา  ในอำเภออัสคัฟเฟนบูร์ก  
อัลท์เซอเนา  แสดงแผนที่เยอรมนีอัลท์เซอเนา  แสดงแผนที่รัฐบาวาเรีย
พิกัด: 50°4′0″N 9°4′0″E﻿ / ﻿50.06667°N 9.06667°E﻿ / 50.06667; 9.06667
ประเทศ: เยอรมนี
รัฐ: ไบเอิร์น
จังหวัด: โลแวร์ฟรันโคนีอา
อำเภอ: อัสคัฟเฟนบูร์ก
เขตการปกครอง: 6 Stadtteile
การปกครอง
 • นายกเทศมนตรี: อาเลซันแดร์ เลกแลร์ (CSU)
พื้นที่
 • ทั้งหมด: 59.33 ตร.กม. (22.91 ตร.ไมล์)
ความสูง: 126 เมตร (413 ฟุต)
ประชากร (2020-12-31)
 • ทั้งหมด: 18,525 คน
 • ความหนาแน่น: 310 คน/ตร.กม. (810 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 63755
รหัสโทรศัพท์: 06023
ทะเบียนพาหนะ: AB, ALZ
เว็บไซต์: www.alzenau.de
ที่ตั้งเทศบาล Hanauer Straße 1, 63755 Alzenau
อัลท์เซอเนา (เยอรมัน: Alzenau) เป็นเมืองทางตอนเหนือของเขตอัสคัฟเฟนบูร์ก ในเรกีรุงชเบเซียร์ก ของโลแวร์ฟรันโคนีอา ซึ่งตั้งอยู่ในรัฐบาวาเรีย ประเทศเยอรมนี โดยตั้งแต่วันที่ 1 กรกฎาคม พ.ศ. 2515 อัลท์เซอเนาได้ยกฐานะเป็นเขตเมือง มีประชากรประมาณ 19,000 คน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อัลท์เซอเนา
เว็บไซต์อย่างเป็นทางการ (ในภาษาเยอรมัน)
% อะราบิกา

| --- | --- |
ประเภท: บริษัทจำกัด
อุตสาหกรรม: กาแฟ
ก่อตั้ง: พ.ศ. 2556
ผู้ก่อตั้ง: เคนเนธ โชจิ
สำนักงานใหญ่: ดิสคัฟเวอรี เบย์, ฮ่องกง
เว็บไซต์: arabica.coffee
% อะราบิกา (อังกฤษ: % Arabica, เขียนในรูปแบบ % ΔRΔBICΔ) เป็นเครือข่ายร้านกาแฟที่มีถิ่นกำเนิดในเกียวโต ประเทศญี่ปุ่น ก่อตั้งโดยเคนเนธ โชจิ ซึ่งเริ่มต้นกิจการหลังจากย้ายไปยังฮ่องกง เนื่องจากผลกระทบของแผ่นดินไหวและคลื่นสึนามิในโทโฮกุ พ.ศ. 2554 อันทำให้บ้านเกิดของเขาในจังหวัดฟูกูชิมะได้รับความเสียหาย โชจิได้ซื้อไร่กาแฟในฮาวายและเปิดคาเฟ่แห่งแรกที่ฮ่องกงในปี พ.ศ. 2556 และเปิดสาขาเรือธงของแบรนด์ที่แขวงฮิงาชิยามะ ในปีต่อมา
% อะราบิกา มีจุดเด่นที่เครื่องชงกาแฟซึ่งสั่งผลิตเป็นพิเศษจากเมืองซีแอตเทิล บาริสตาของร้านสามารถใช้เครื่องชงกาแฟดังกล่าวในการสร้างสรรค์เครื่องดื่มอันเป็นเอกลักษณ์เฉพาะตัวได้โดยง่าย ทำให้แบรนด์ได้รับการขนานนามว่าเป็น "ร้านกาแฟสะท้อนความเป็นญี่ปุ่นในดวงใจอันเป็นที่นิยม" (Japan's cult-favorite hit coffee shop) จากเว็บไซต์อีทเทอร์
ในปี พ.ศ. 2564 % อะราบิกา มีสาขามากกว่า 100 แห่ง ใน 18 ประเทศ เช่น สหราชอาณาจักร สหรัฐ อินโดนีเซีย กาตาร์ จีน บาห์เรน ซาอุดีอาระเบีย อินโดนีเซีย โอมาน มาเลเซีย โมรอกโก คูเวต สหรัฐอาหรับเอมิเรตส์ ญี่ปุ่น ฝรั่งเศส สิงคโปร์ ฟิลิปปินส์ กัมพูชา และประเทศไทย โดยในประเทศไทยมีร้าน % อะราบิกา ทั้งหมด 12 สาขา ได้แก่ ไอคอนสยาม, เซ็นทรัลเวิลด์, เอ็มควอเทียร์, อาคารยูโอบี พลาซา กรุงเทพ ถนนสุขุมวิท, อาคารวันซิตี้เซ็นเตอร์, ศูนย์การประชุมแห่งชาติสิริกิติ์, อาคารพาร์ค สีลม, เอย่า แอท ดิ เอ็มไพร์, เซ็นทรัล ฟลอเรสต้า, วัน นิมมาน นครเชียงใหม่, เดอะ สตอรีส์ แอท วัน แบงค็อก และฮิลไซด์ แอท ทรู ดิจิทัล พาร์ค อีสต์ไลฟ์ นอกจากนี้ยังมีสาขาย่อยในรูปแบบร้านขนาดเล็กที่สยามดิสคัฟเวอรี (ย้ายมาจากสยามพารากอน) และเอ็มสเฟียร์ อีกทั้งยังเคยมีร้านขนาดเล็กที่วัน แบงค็อก พาร์ค อีกด้วย
แหล่งข้อมูลอื่น

เว็บไซต์ทางการ
% อะราบิกา ที่อินสตาแกรม
พระราชธรรมนิเทศ (พยอม กลฺยาโณ)

สำหรับความหมายอื่น ดูที่ พระราชธรรมนิเทศ
| พระราชธรรมนิเทศ (พยอม กลฺยาโณ) |
| --- | --- |

ชื่ออื่น: พระคุณท่าน ท่านเจ้าคุณพยอม กลฺยาโณ
ส่วนบุคคล
เกิด: 24 เมษายน 2492  อำเภอบางใหญ่ จังหวัดนนทบุรี (75 ปี)
นิกาย: มหานิกาย
การศึกษา: นักธรรมชั้นเอก
ตำแหน่งชั้นสูง
ที่อยู่: วัดสวนแก้ว นนทบุรี
อุปสมบท: 16 มิถุนายน 2513
พรรษา: 54
ตำแหน่ง: เจ้าอาวาสวัดสวนแก้ว
พระราชธรรมนิเทศ มีนามเดิมว่า พยอม จั่นเพชร ฉายา กลฺยาโณ เป็นพระราชาคณะชั้นราชฝ่ายมหานิกาย ปัจจุบันดำรงตำแหน่งทางพระสังฆาธิการเป็นเจ้าอาวาสวัดสวนแก้ว ตำบลบางเลน อำเภอบางใหญ่ จังหวัดนนทบุรี พระนักเทศน์,นักบรรยาย และนักสังคมสงเคราะห์ชาวนนทบุรี ผู้ก่อตั้งมูลนิธิสวนแก้ว
ประวัติ

พระราชธรรมนิเทศ เกิดเมื่อวันที่ 24 เมษายน พ.ศ. 2492 อำเภอบางใหญ่ จังหวัดนนทบุรี บรรพชาเมื่อเดือนเมษายน พ.ศ. 2502 และอุปสมบทเมื่อวันที่ 16 มิถุนายน พ.ศ. 2513 ณ วัดสังวรพิมลไพบูลย์ อำเภอบางใหญ่ จังหวัดนนทบุรี สำเร็จการศึกษานักธรรมชั้นเอกในปี พ.ศ. 2516 และได้ไปจำพรรษาอยู่กับท่านพุทธทาสที่สวนโมกขพลารามในการปฏิบัติธรรม แล้วจึงได้กลับมาทำการเผยแผ่พระพุทธศาสนาและพัฒนาวัดสวนแก้ว จังหวัดนนทบุรี
ทั้งนี้ ท่านพระพยอม กัลยาโณ เป็นศิษย์คนสำคัญท่านหนึ่งของท่านพุทธทาสด้วยเช่นกัน
การยกย่อง

พระพยอมได้รับการยกย่องว่าเป็นพระนักเทศน์และพระผู้เสียสละ ดังกวีนิพนธ์ โดย อาจารย์เนาวรัตน์ พงษ์ไพบูลย์[ต้องการอ้างอิง]
| 0 | 1 | 2 |
| --- | --- | --- |
| พระผู้สร้างผู้ทำนำคนทุกข์ |  | ให้รู้ทางสร้างสุขพึ่งตนได้ |
| เอาเหงื่อต่างน้ำมนต์พ้นพิษภัย |  | เอาชนะทุกข์ได้ด้วยการงาน |
| 0 | 1 | 2 |
| --- | --- | --- |
| เป็นที่พระพิศาลธรรมพาที |  | เป็นพระดีที่รักของชาวบ้าน |
| ไม่ออกนอกแก่นธรรมนอกตำนาน |  | ท่านอาจารย์พระพยอม กัลยาโณ |
วัดสวนแก้ว และมูลนิธิสวนแก้ว,องค์กรสาธารณประโยชน์

วัดสวนแก้ว ตั้งอยู่ตำบลบางเลน อำเภอบางใหญ่ จังหวัดนนทบุรี แต่เดิมวัดนี้ชื่อ "วัดแก้ว" เป็นวัดร้างมา 80 ปี จนกระทั่งหลวงพ่อเทียน จิตฺตสุโภ และพระภิกษุอีก 3-4 รูป ได้เข้ามาพำนักแต่พื้นที่ของวัดเต็มไปด้วยสวนต่างๆ หลวงพ่อไม่สามารถจะบูรณะได้ เพราะขาดบุคลากร ที่จะช่วย พัฒนา    เมื่อปี พ.ศ. 2521 พระพยอม กัลยาโณ และเพื่อนพระภิกษุอีก 2 รูปได้เดินทางมาจากสวนโมกขพลาราม เพื่อขอทำโครงการบวชเณร ภาคฤดูร้อนที่วัดแห่งนี้  หลังจากนั้นในปี พ.ศ. 2522 หลวงพ่อได้มอบหมายให้พระพยอมและเพื่อนพระภิกษุเป็นผู้ดูแลรักษาวัด เนื่องด้วยหลวงพ่อเทียนนั้นดำริจะเดินทางกลับจังหวัดเลย
ต่อมาภายหลังจึงได้เปลี่ยนชื่อวัดเป็นวัดสวนแก้ว และได้จัดตั้งมูลนิธิสวนแก้ว ขึ้น โดยมีวัตถุประสงค์หลัก 3 ประการ คือ
เพื่อเผยแผ่ศีลธรรมในศาสนา
เพื่อสนับสนุนให้กำลังใจแก่ผู้กระทำความดี
เพื่อส่งเสริมสนับสนุนให้คนดีมีสัมมาชีพ
ในปี พ.ศ. 2548 “มูลนิธิสวนแก้ว” ได้ถูกรับรองเป็น “องค์กรสาธารณประโยชน์” (ทะเบียนเลขที่ 0163) ตามความในมาตรา 34 แห่งพระราชบัญญัติส่งเสริมการจัดสวัสดิการสังคม พ.ศ. 2546 เมื่อวันที่ 6 กันยายน พ.ศ. 2548 ภายใต้ของสำนักงานคณะกรรมการส่งเสริมการจัดสวัสดิการสังคมแห่งชาติ กระทรวงพัฒนาสังคมและความมั่นคงของมนุษย์
โดยมีวัตถุประสงค์หลัก 6 ประการ คือ
เพื่อเผยแผ่พระพุทธศาสนา
เพื่อส่งเสริมศีลธรรม จรรยาอันดี
เพื่ออนุรักษ์และส่งเสริมวัฒนธรรมและประเพณีไทย
เพื่อร่วมมือกับองค์การการกุศลอื่น ๆ เพื่อสาธารณประโยชน์
ไม่ดำเนินการเกี่ยวข้องกับการเมืองแต่อย่างใด
จัดการศึกษาและส่งเสริมการศึกษา
วัดนี้มีอาณาบริเวณกว้างขวางมาก ตลอดทางเดินเข้าสู่ตัววัดมีไม้ใหญ่เขียวครึ้ม ติดป้ายคำขวัญเป็นข้อความเตือนสติพร้อมทั้งยังมีภาพวาดที่สวยงามอยู่ภายในวัด ด้านหน้าวัดมีร้านขายของที่ระลึก และร้านค้าเล็กๆมากมาย เมื่อเดินเข้าไปด้านในวัด จะพบลานโค้งและพระอุโบสถธรรมชาติ ซึ่งแต่ละวัน จะมีพุทธศาสนิกชนมาฟังเทศน์ฟังธรรมกันเป็นจำนวนมาก
สมณศักดิ์,พัดยศ

เป็นเจ้าอาวาส ที่ พระอธิการพยอม กลฺยาโณ
พ.ศ. 2538 รับพระราชทานสัญญาบัตรตั้งสมณศักดิ์ขึ้น เป็นพระราชาคณะชั้นสามัญยก ในราชทินนามที่ พระพิศาลธรรมพาที,(สย.)(5 ธันวาคม พ.ศ. 2538)
พ.ศ. 2547 รับพระราชทานสัญญาบัตรตั้งสมณศักดิ์ขึ้น เป็นพระราชาคณะชั้นราช ในราชทินนามที่ พระราชธรรมนิเทศ พิเศษกิจจานุกิจ มหาคณิสสร บวรสังฆาราม คามวาสี (12 สิงหาคม พ.ศ. 2547)
ผลงานทางสื่อ > ทางสื่อโทรทัศน์

พระวิทยากรประจำรายการ
รายการธรรมะเทสนาฮาสุดขีด ทุกวันจันทร์ถึงวันศุกร์ เวลา ๒๐.๐๐-๒๐.๑๐ น. ทางช่อง 3 (2546-2549)
ผลงานทางสื่อ > ทางสื่อออนไลน์

พระวิทยากรประจำรายการ
รายการธรรมะ กัลยาโณโอเค | Kanlayano OK | EP.0 Youtube : LokWanNee โลกวันนี้ (เริ่มวันอังคารที่ มีนาคม 2563 – ปัจจุบัน)
ผลงานทางสื่อ > ทางสื่อต่างๆ

วีซีดี" ", หนังสือ" "
หนังสือ" "
การลงโทษทางกาย ปฏิวัติคอมมิวนิสต์คนรุ่นใหม่กำจัดคนคลั่งศาสนา
แหล่งข้อมูลอื่น

เว็บไซต์มูลนิธิสวนแก้ว พระพยอม กลฺยาโณ เก็บถาวร 2018-02-22 ที่ เวย์แบ็กแมชชีน
https://www.facebook.com/payomk
หนู มิเตอร์

| หนู มิเตอร์ |
| --- | --- |
ชื่อเกิด: สร่างศัลย์ เรืองศรี
ฉายา: หนู มิเตอร์, กีตาร์มิเตอร์
เกิด: 4 กุมภาพันธ์ พ.ศ. 2509 (59 ปี)
ที่เกิด: อำเภอท่าหลวง จังหวัดลพบุรี
แนวเพลง: ลูกทุ่ง, เพื่อชีวิต, ป๊อป, ฮาร์ดร็อก, เฮฟวี่เมทัล
อาชีพ: นักร้อง, นักดนตรี, โปรดิวเซอร์, นักแต่งเพลง
เครื่องดนตรี: กีตาร์, ขลุ่ย, ซอ
ช่วงปี: พ.ศ. 2537—ปัจจุบัน
ค่ายเพลง: รถไฟดนตรี (พ.ศ. 2537-2547)  อาร์สยาม/มีดีเร็คคอร์ด/ภูมิไทย (พ.ศ. 2547-2561)   อิสระ (พ.ศ. 2561 - ปัจจุบัน)
หนู มิเตอร์ หรือชื่อจริง สร่างศัลย์ เรืองศรี เป็นนักร้อง, นักดนตรี, นักแต่งเพลงชาวไทย โดยชื่อเรียกว่า หนู มิเตอร์นั้นมาจากการทำงานเป็นโปรดิวเซอร์ที่ใช้กีตาร์มิเตอร์ และมักถูกตะโกนสั่งระหว่างทำงานว่า กดมิเตอร์เลยหนู มีชื่อเสียงจากการออกอัลบั้มแรกที่ชื่อว่า นิราศป่าปูน